इस स्‍टडी के नतीजे चौंकाने वाले हैं. 2012 में निर्भया केस के बाद उम्‍मीद की जा रही थी कि रेप पीड़ि‍तों के साथ व्‍यवहार में संवेदनशीलता आएगी. लेकिन रेप से जुड़े कानून सख्‍त होने का सीधा असर बचाव पक्ष की आक्रामकता के रूप में दिखाई दे रहा है. एक ओर दरिंदगी और उसपर लोगों के ताने. इतने पर भी किसी की हिम्मत अगर कोर्ट केस करने की हो गई तो उसे वकीलों के ऐसे सवालों का सामना करना पड़ता है कि इंसानियत भी शर्मसार हो जाए.